Кампа документи

Кампа документи – кампада сактоо келишиминин түзүлгөнүн жана товардын кампада сактоого алынганын күбөлөндүрүүчү документ. Товар кампасы товарлар кампага сакталганын бышыктоо үчүн төмөндөгү кампа документтеринин бирин берет: экилтик кампа күбөлөндүрмөсүн; жөнөкөй кампа күбөлөндүрмөсүн; кампа дүмүрчөгүн. Экилтик кампа күбөлөндүрмөсүнүн 2 бөлүгү тең жана жөнөкөй кампа күбөлөндүрмөсү баалуу кагаз болуп саналат. Экилтик жана жөнөкөй кампа күбөлөндүрмөлөрү күрөө буюму боло алат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр 
Категория:Бухгалтердик эсеп